**Մարիո Սուարես Մատա** (իսպ.՝ Mario Suárez Mata, փետրվարի 24, 1987(1987-02-24), Մադրիդ, Իսպանիա), իսպանացի ֆուտբոլիստ, «Ռայո Վալեկանո» ակումբի կիսապաշտպան։

Ակումբային կարիերա
------------------

### «Ատլետիկո Մադրիդ» (2005-2008)

Մարիո Սուարեսը Մադրիդի «Ատլետիկոյի» սան է։ Խաղացել է ակումբի երիտասարդական կազմում, 2004-2006 թվականներին՝ «Ատլետիկո Մադրիդ Բ»-ում, որը հանդես էր գալիս Սեգունդա Բ-ում։ 2005 թվականի նոյեմբերի 6-ին «Ատլետիկոյի» կազմում կատարել է նորամուտը Իսպանիայի առաջնությունում՝ մասնակցելով «Սևիլյայի» դեմ խաղին (0:0)։ Մարիոն ակումբի կազմում 2005/06 մրցաշրջանում անցկացրել է 6 խաղ։ 2006 թվականի ամռանը վարձավճարով տեղափոխվել է «Վալյադոլիդ», իսկ հաջորդ մրցաշրջանից առաջ նույնպես վարձավճարով տեղափոխվել է «Սելտա»։

### «Մալյորկա»

2008 թվականի հուլիսի 3-ին Սուարեսը 800 000 եվրոյով տեղափոխվել է «Մալյորկա»՝ ակումբի հետ կնքելով քառամյա պայմանագիր։ Մարիոն Պրիմերայում իր առաջին գոլը խփել է 2009 թվականի սեպտեմբերի 19-ին, երբ նրա թիմը 4:0 հաշվով ջախջախել է «Տեներիֆեին»։ Իսպանիայի առաջնության 2009/10 մրցաշրջանում նա «Մալյորկայի» կազմում անցկացրել է 34 խաղ և օգնել թիմին որակավորվել ՈՒԵՖԱ Եվրոպայի լիգայի համար։

### «Ատլետիկո Մադրիդ» (2010-2015)

2010 թվականի հունիսի 5-ին Մարիո Սուարեսը տեղափոխվել է իր նախկին ակումբ՝ «Ատլետիկո Մադրիդ»։ Տրանսֆերի արժեքը կազմել է 1,8 մլն եվրո։ Մադրիդցիները օգտվել են հետգնման իրավունքից, գործողության ժամկետը կազմել է 24 ամիսъ սկսած Սուարեսի «Մալյորկայից» «Ատլետիկո» տեղափոխվելու օրվանից։ 2010/11 մրցաշրջանում Մարիոն տեղի համար մրցակցել է բրազիլացի Պաուլ Ասունսանի հետ։ Ակումբի կազմում նա առաջին գոլը խփել է 2011 թվականի ապրիլի 10-ին՝ աչքի ընկնելով «Սոսիեդադի» դեմ հաղթական խաղում (3:0)։

2011/12 մրցաշրջանում Սուարեսը դարձել էր «Ատլետիկոյի» հիմնական կենտրոնական կիսապաշտպաններից մեկը իր թիմակիցներ Գաբիի և Տյագո Մենդիշի հետ միասին։ Մարիոն անցկացրել է 14 խաղ Եվրոպայի լիգայի 2011/12 թվականների խաղարկությունում, ներառյալ կիսաեզրափակչի՝ «Վալենսիայի» և եզրափակչի՝ «Աթլետիկ Բիլբաոյի» դեմ խաղերը, որտեղ Սուարեսը և Գաբին հաջողությամբ հանդես են եկել բասկերի կիսապաշտպանների դեմ։ «Ատլետիկոն» հաղթել է 3:0 հաշվով, իսկ Մարիո Սուարեսն ստացել է իր երկրորդ մրցանակը ակումբի կազմում (2010 թվականի ՈՒԵՖԱ Սուպերգավաթից հետո)։

Սուարեսը դուրս է եկել խաղադաշտ 2012 թվականի ՈՒԵՖԱ Սուպերգավաթի խաղին, որտեղ «Ատլետիկոն» ջախջախել է «Չելսիին» 4:1 հաշվով, Ֆալկաոյի հեթ-տրիկի և Միռանդայի գոլի շնորհիվ։ Միակ գնդակը 2012/13 մրցաշրջանում Մարիոն խփել է «Ռայո Վալենկանոյի» դարպասին, երբ «մատրասնիկները» հաղթել են 4:3 հաշվով։ Իսպանիայի գավաթի խաղարկությունում Սուարեսը խաղացել է մրցաշարի բոլոր փուլերում։ Նա եզրափակչում անցկացրել է 120 րոպե՝ խաղալով հիմնական և ավելացված ժամանակում Մադրիդի «Ռեալի» դեմ խաղում, որը ավարտվել է «Ատլետիկոյի» հաղթանակով (2:1)։ Այդ հաջողությունը «Ատլետիկոյին» հնարավորություն է տվել ոչ միայն նվաճել գավաթը, այլ նաև 14 տարվա ընթացքում առաջին անգամ հաղթել մադրիդյան դերբիում։

Սուարեսը մրցաշրջանի սկզբում անցկացրել է երկու խաղ Իսպանիայի Սուպերգավաթի խաղարկությունում ընդդեմ «Բարսելոնայի»։ Երկու խաղն էլ ավարտվել է ոչ-ոքի, սակայն կատալոնացիները հասել են ընդհանուր հաջողության՝ Նեյմարի խփած գոլի շնորհիվ։ 2013 թվականի սեպտեմբերի 24-ին Սուարեսը վնասել է ծունկը Պրիմերայի՝ «Օսասունայի» դեմ խաղում և այդ վնասվածքի պատճառով բաց թողել երեք ամիս (նոյեմբերի սկզբից)։ Մարիոն խաղադաշտ է վերադարձել 2014 թվականի փետրվարի 2-ին «Վիսենտե Կալդերոնում» անցկացվող «Ռեալ Սոսիեդադի» դեմ խաղում (4:0)։

«Ատլետիկոն», որն անցած մրցաշրջանում զբաղեցրել էր երրորդ հորիզոնականը, կարողացել է արժանանալ 18 տարեկանների Իսպանիայի առաջնության ոսկե մեդալի․ հաղթանակը նրանք ձևակերպել են վերջին տուրում, «Բարսելոնայի» հետ խաղալով ոչ-ոքի մրցակցի՝ իրենց հիմնական հակառակորդի դաշտում։ Բացի այդ, «Ատլոտիկոն» հասել է Չեմպիոնների լիգայի եզրափակիչ՝ այդտեղ զիջելով «Ռեալին», չնայած ունեին առավելություն մինչև հիմնական ժամանակի ավարտը։ Սուարեսը չի մասնակցել եզրափակիչ խաղին, չնայած եղել է «Չելսիի» հետ հակամարտության երկու կիսաեզրափակիչ խաղերի հիմնական կազմում։

Մարիո Սուարեսի երկրորդ հարկի պայքարը Կարիմ Բենզեմայի հետ (2010 թվականի նոյեմբերի 7)
2014 թվականի օգոստոսի 10-ին՝ մինչմրցաշրջանի «Վոլֆսբուրգի» դեմ խաղում, Սուարեսը ստացել է գլխի վնասվածք իր թիմակից Կրիստիան Անսալդիի հետ բախման պատճառով և հոսպիտալացվել։ Դա չի խանգարել նրան դուրս գալ խաղադաշտ Իսպանիայի Սուպերգավաթի՝ Մադրիդի «Ռեալի» դեմ առաջին խաղում, որը ավատվել է ոչ-ոքի (1:1)։ Որոշիչ խաղում, որը անցկացվել է «Ատլետիկոյի» դաշտում, «մատրասնիկները» հաղթել են «Ռեալին» նվազագույն հաշվով և ապահովել իրենց տիտղոսը։ Մարիոն մնացել է պահեստայինների կազմում։

Հաջորդ տարվա մարտի 17-ին Սուարեսը խփել է իր առաջին գնդակը 2014/15 մրցաշրջանում, այդ գնդակը դարձել է միակը Չեմպիոնների լիգայի 1/8 եզրափակչի «Ատլետիկոյի» և Լևերկուզենի «Բայերի» երկրորդ խաղում։ Եզրափակիչ սուլիչից հետո Մարիոն իրացրել է հետխաղյա տասնմեկ մետանոցներից մեկը և օգնել մադրիդցիներին դուրս գալ 1/4 եզրափակիչ։ Այդտեղ «Ատլետիկոն» նորից հանդիպել է «Ռեալի» հետ և հերթական դերբիում զիջել 0:1 հաշվով։

### «Ֆիորենտինա»

2015 թվականի հուլիսի 24-ին Սուարեսը տեղափոխվել է Իտալական «Ֆիորենտինա», որտեղից նույն ամռանը «Ատլետիկո» էր տեղափոխվել Ստեֆան Սավիչը։ Մարիոն «Ֆիորենտինայի» կազմում անցկացրել է 13 խաղ՝ խփելով ընդամենը մեկ գնդակ Իտալիայի առաջնության 11-րդ տուրի՝ «Ֆրոզինոնեյի» դեմ խաղում։

### «Ուոթֆորդ»

2016 թվականի հունվարի 30-ին Սուարեսը պայմանագիր է կնքել «Ուոթվորդի» հետ՝ 4,5 տարի ժամկետով։ Մարիոյին ակումբ հրավիրել էր թիմի գլխավոր մարզիչ Կիկե Ֆլորեսը, որը 2009-2011 թվականներին գլխավորել էր «Ատլետիկոն»։ Սուարեսը Պրեմիեր լիգայում իր նորամուտը կատարել է փետրվարի 3-ին՝ դուրս գալով փոխարինման «Ուոթֆորդ»-«Չելսի» խաղում (0:0)։

Կարիերան հավաքականում
---------------------

Մարիո Սուարեսը հանդես է եկել Իսպանիայի պատանեկան բոլոր հավաքականներում՝ 16-21 տարեկանների թիմերում։ Նա մասնակցել է 2007 և 2009 թվականների աշխարհի երիտասարդական առաջնություններին, իսկ մինչև այդ դարձել է Եվրոպայի պատանեկան առաջնության հաղթող (2006)։ 2013 թվականի փետրվարին Իսպանիայի ազգային հավաքականի գլխավոր մարզիչ Վիսենտե դել Բոսկեն Մարիոյին հրավիրել է հավաքական, որպեսզի նա փոխարինի վնասվածք ստացած Խավի Ալոնսոյին, և փետրվարի 6-ին Սուարեսը կատարել է նորամուտը Իսպանիայի հավաքականի կազմում՝ մասնակցելով Ուրուգվայի հավաքականի դեմ ընկերական խաղին (3:1 հոգուդ իսպանացիների)։ Հետագայում Սուարեսը մասնակցել է նաև 2014 թվականի աշխարհի առաջնության որակավորման փուլի՝ Ֆինլանդիայի հավաքականի դեմ խաղին (2013 թվականի փետրվարի 6) և Նիդերլանդների դեմ ընկերական խաղին (2015 թվականի մարտի 31)։

Ձեռքբերումներ
-------------

«**Ատլետիկո Մադրիդ**»

* Իսպանիայի առաջնության հաղթող - 2013/14
* Իսպանիայի գավաթի դափնեկիր - 2012/13
* Իսպանիայի Սուպերգավաթի դափնեկիր - 2014
* Եվրոպայի լիգայի հաղթող - 2011/12
* ՈՒԵՖԱ Սուպերգավաթի դափնեկիր (2) - 2010, 2012
* Չեմպիոնների լիգայի եզրափակչի մասնակից - 2013/2014

*Ընդհանուր՝ 6 տիտղոս*

Իսպանիա **Իսպանիայի հավաքական (մինչև 19)**

* Եվրոպայի հաղթող - 2006

Ելույթների վիճակագրություն
--------------------------

**Ակումբային կարիերա**| Ակումբ | Մրցաշրջան | Լիգա | Գավաթներ | Եվրագավաթներ | Այլ | Ընդհանուր |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Ատլետիկո Մադրիդ** | 2005/06 | 4 | 0 | 2 | 0 | 0 | 0 | 0 | 0 | 6 | 0 |
| Ընդհանուր | 4 | 0 | 2 | 0 | 0 | 0 | 0 | 0 | 6 | 0 |
| → **Ռեալ Վալյադոլիդ** | 2006/07 | 23 | 3 | 7 | 1 | 0 | 0 | 0 | 0 | 30 | 4 |
| Ընդհանուր | 23 | 3 | 7 | 1 | 0 | 0 | 0 | 0 | 30 | 4 |
| → **Սելտա** | 2007/08 | 26 | 2 | 1 | 0 | 0 | 0 | 0 | 0 | 27 | 2 |
| Ընդհանուր | 26 | 2 | 1 | 0 | 0 | 0 | 0 | 0 | 27 | 2 |
| **Մալյորկա** | 2008/09 | 26 | 0 | 6 | 0 | 0 | 0 | 0 | 0 | 32 | 0 |
| 2009/10 | 34 | 5 | 4 | 1 | 0 | 0 | 0 | 0 | 38 | 6 |
| Ընդհանուր | 60 | 5 | 10 | 1 | 0 | 0 | 0 | 0 | 70 | 6 |
| **Ատլետիկո Մադրիդ** | 2010/11 | 27 | 2 | 4 | 0 | 4 | 0 | 0 | 0 | 35 | 2 |
| 2011/12 | 28 | 0 | 0 | 0 | 14 | 0 | 0 | 0 | 42 | 0 |
| 2012/13 | 29 | 1 | 8 | 0 | 5 | 0 | 1 | 0 | 43 | 1 |
| 2013/14 | 17 | 0 | 1 | 0 | 5 | 0 | 2 | 0 | 25 | 0 |
| 2014/15 | 20 | 1 | 6 | 0 | 8 | 1 | 1 | 0 | 35 | 2 |
| Ընդհանուր | 121 | 4 | 19 | 0 | 36 | 1 | 4 | 0 | 180 | 5 |
| **Ֆիորենտինա** | 2015/16 | 9 | 1 | 0 | 0 | 4 | 0 | 0 | 0 | 13 | 1 |
| Ընդհանուր | 9 | 1 | 0 | 0 | 4 | 0 | 0 | 0 | 13 | 1 |
| **Ուոթֆորդ** | 2015/16 | 15 | 0 | 2 | 0 | 0 | 0 | 0 | 0 | 17 | 0 |
| Ընդհանուր | 15 | 0 | 2 | 0 | 0 | 0 | 0 | 0 | 17 | 0 |
| → **Վալենսիա** | 2016/17 | 21 | 3 | 3 | 0 | 0 | 0 | 0 | 0 | 24 | 3 |
| Ընդհանուր | 21 | 3 | 3 | 0 | 0 | 0 | 0 | 0 | 24 | 3 |
| Ընդհանուր կարիերայում | 279 | 18 | 44 | 2 | 40 | 1 | 4 | 0 | 367 | 21 |

*(2017 թվականի փետրվարի 25-ի տվյալներով)*

Անձնական կյանք
--------------

Մարիո Սուարեսը հանդիպել է իսպանացի մոդել Մալենա Կոստայի հետ։ 2016 թվականի հունիսին Մադրիդում նրանք ունեցել են դուստր, որին անվանել են Մաթիլդա։

Ծանոթագրություններ
------------------

1. 1 2  Արգենտինական ֆուտբոլի տվյալների շտեմարան (իսպ.)
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «Juanfran y Mario Suárez, cien partidos defendiendo al Atlético» (իսպաներեն). ABC. 2014 թ․ մարտի 10.
4. ↑  «Mario Suárez jugará cedido en el Celta esta temporada» (իսպաներեն). Marca. 2007 թ․ օգոստոսի 22.
5. ↑  «Mario Suárez llega a Mallorca» (իսպաներեն). El Mundo. 2008 թ․ հուլիսի 3.
6. ↑  «4-0: Mallorca resuelve con goleada el duelo insular ante el Tenerife» (իսպաներեն). El Confidencial. 2009 թ․ սեպտեմբերի 19.
7. ↑  «Atlético re-sign Suárez from Mallorca» (անգլերեն). UEFA.com. 2010 թ․ հունիսի 5.
8. ↑  «Mario Suárez o Assunçao, la última duda de Quique» (իսպաներեն). Marca. 2010 թ․ նոյեմբերի 18.
9. ↑  «El Atlético toca los puestos europeos tras golear a la Real Sociedad (3-0)» (իսպաներեն). Clubatleticodemadrid.com. 2011 թ․ ապրիլի 10.(չաշխատող հղում)
10. ↑  «Atletico Madrid 3-0 Athletic Bilbao» (անգլերեն). BBC Sport. 2012 թ․ մայիսի 9. Արխիվացված օրիգինալից 2015 թ․ սեպտեմբերի 25-ին. Վերցված է 2020 թ․ ապրիլի 3-ին.
11. ↑  «Chelsea 1-4 Atletico Madrid» (անգլերեն). BBC Sport. 2012 թ․ սեպտեմբերի 1.
12. ↑  «Jose Mourinho and Cristiano Ronaldo off in Real Madrid loss» (անգլերեն). BBC Sport. 2013 թ․ մայիսի 17. Արխիվացված օրիգինալից 2015 թ․ սեպտեմբերի 25-ին. Վերցված է 2020 թ․ ապրիլի 3-ին.
13. ↑  «Barcelona 0-0 Atletico Madrid: Catalans win Spanish Super Cup» (անգլերեն). BBC Sport. 2013 թ․ օգոստոսի 29.
14. ↑  «Mario Suárez out with knee injury» (անգլերեն). Marca. 2013 թ․ սեպտեմբերի 25.
15. ↑  «Mario Suárez, working overtime at Christmas» (անգլերեն). Marca. 2013 թ․ դեկտեմբերի 29.
16. ↑  «Barcelona 1 Atletico Madrid 1, La Liga: match report» (անգլերեն). The Daily Telegraph. 2014 թ․ մայիսի 17. Արխիվացված օրիգինալից 2016 թ․ հունվարի 7-ին. Վերցված է 2020 թ․ ապրիլի 3-ին.
17. ↑  «Real Madrid 4-1 Atl Madrid» (անգլերեն). BBC Sport. 2014 թ․ մայիսի 24. Արխիվացված օրիգինալից 2016 թ․ հունվարի 7-ին. Վերցված է 2020 թ․ ապրիլի 3-ին.
18. ↑  «Mario Suárez loses consciousness after collision with Ansaldi» (անգլերեն). Marca. 2014 թ․ օգոստոսի 10.
19. ↑  «Spanish Super Cup: Atletico Madrid beat Real Madrid 1-0 at home to lift trophy» (անգլերեն). Sky Sports. 2014 թ․ օգոստոսի 23.
20. ↑  «Atlético Madrid 1-0 Bayer 04 Leverkusen» (անգլերեն). BBC Sport. 2015 թ․ մարտի 17.
21. ↑  «Mario Suarez seals move to Fiorentina from Atletico Madrid» (անգլերեն). ESPN. 2015 թ․ հուլիսի 24.
22. ↑  «Mario Suárez se estrena con la Fiorentina» (իսպաներեն). Marca. 2015 թ․ նոյեմբերի 1.
23. ↑  «Mario Suarez: Watford sign midfielder from Fiorentina» (անգլերեն). BBC Sport. 2016 թ․ հունվարի 30.
24. ↑  «El Watford de Quique y Mario Suárez frena al Chelsea» (իսպաներեն). Diario AS. 2016 թ․ փետրվարի 3.
25. ↑  «Atletico Madrid midfielder Mario Suarez replaces Xabi Alonso in Spain squad» (անգլերեն). Sky Sports. 2013 թ․ փետրվարի 3.
26. ↑  «Cesar Azpilicueta, Isco and Mario Suarez all impressed Spain boss Vicente del Bosque on their debuts» (անգլերեն). Sky Sports. 2013 թ․ փետրվարի 7.
27. ↑  «Suárez, Mario» (անգլերեն). National-Football-Teams.com.
28. ↑  Իսպանիայի գավաթ, Անգլիայի գավաթ։
29. ↑  ՈՒԵՖԱ Չեմպիոնների լիգա, ՈՒԵՖԱ Եվրոպայի Լիգա։
30. ↑  Իսպանիայի Սուպերգավաթ, ՈՒԵՖԱ Սուպեր գավաթ։
31. ↑  «Watford's Mario Suarez charts birth of baby daughter with adorable intimate video with model fiancée» (անգլերեն). The Daily Mirror. 2016 թ․ հունիսի 29.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարիո Սուարես» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |